বিতর্কিত মূর্তি স্থানান্তরের প্রতিবাদকারী এই ব্যাক্তিরা সাংগঠনিকভাবে সংঘবন্ধ। দেশের জনগণের সঙ্গে এদের কোনো সম্পর্ক নেই। আমজনতার খোঁজ খবর রাখা ও চিন্তা চেতনা ধারণ করার গরজবোধ করেন না। তবে সংস্কৃতির নামে মুক্তিযুদ্ধের চেতনার দোহাই দিয়ে এরা প্রতিবেশি দেশের তাবেদারী করেন। জাতীয়তাবাদী ও ইসলামী মূল্যবোধের রাজনীতির বিরোধিতা এবং মুক্তিযুদ্ধের চেতনার দোহাই দিয়ে আওয়ামী লীগের মাথায় কাঠাল ভেঙ্গে খান। প্রশাসনে এই চেতনাধারীর ছড়িয়ে ছিটিয়ে রয়েছে। তাদের কাজে লাগিয়ে অর্থবৃত্তের মালিক হচ্ছেন। বিভিন্ন কর্মসূচির নামে চাঁদাবাজী করেন, প্রশাসনে লোকজন থাকায় টেন্ডারবাজীতে মধ্যস্বত্ত¡ভোগীর দায়িত্ব পালন করে অর্থবৃত্ত কামান। প্রশাসনে লোক নিয়োগে ব্রোকারী করেন; সংস্কৃতি চর্চার নামে বিদেশে যাতায়াতের সুবিধা নেন। আর যাদের চেতনা লালন করেন তাদের মাসোহারা ‘দাওয়া’ তো রয়েছেই। কিছু মিডিয়ায় আছে এদের প্রচন্ড দাপট। সন্ধ্যায় এদের একশ ব্যাক্তি মঙ্গল প্রদীপ জ্বালালে কিছু মিডিয়া হুমড়ি খেয়ে পড়ে সে খবর প্রচারের জন্য। টিভির টকশো-বিভিন্ন অনুষ্ঠানাদি, সংস্কৃতিক অনুষ্ঠানের নামে ওই ব্যাক্তিদের আত্মপ্রচারণায় কিছু মিডিয়া যথেষ্ট ভুমিকা রাখছে। এরা যখন তখন শাহবাগে গুরুত্বপূর্ণ রাস্তা বন্ধ করে মিটিং-মিছিল করে। পাশের তিনটি গুরুত্বপূর্ণ হাসপাতালে রোগীদের যাতায়াতের পথ বন্ধ করে কষ্ট দিলেও রোগীদের যন্ত্রণা এদের বিবেক দংশন করে না। এরা যখন তখন ঢাকা বিশ্ববিদ্যারয়ের চারুকলার বকুল তলায় গিয়ে নেচে গেয়ে উৎসব করে। এরা কারা? এদের মুখো উন্মোচন করা কী জরুরী নয়?